**HeadHunter** ( **hh.ru** ) - Rossiya, Belarus va Qozog'istonda biznesni rivojlanlantirayotgan eng yirik rus internet-rekruitment kompaniyasi. 515 mingdan ortiq kompaniyalar HeadHunter mijozlari hisoblanadi. hh.ru saytidagi keng ma'lumotlar bazasi 55 milliondan ortiq rezyumelarni o'z ichiga oladi, kunlik o'rtacha bo'sh ish o'rinlari soni esa 933 mingdan yuqori. SimilarWeb ma'lumotlariga ko'ra, HeadHunter ish qidirish portallari orasida mashhurlik bo'yicha dunyoda uchinchi o'rinni egallaydi  .

Kompaniyaning eng yirik aktivi hh.ru sayti hisoblanadi. HeadHunter shuningdek, Zarplata.ru veb-saytiga,Talantixga rekruting uchun bulutli CRMga va Skillaz , Dreamjob , HRLink , Edstein  kompaniyalarida o'z ulushiga ega. hh.ru mobil ilovalari ish beruvchi kompaniyalar va ish izlovchilar uchun iOS va Android platformalarida alohida versiyalarda mavjud.

 "Headhunter" CIB-2008 da 
Kompaniya 2000-yilda tashkil topgan. 23 may kuni National Job Club nomli veb-sayt ishga tushirilgan bo'lib, u keyinchalik HeadHunter.ru ga, keyinroq esa hh.ru ga aylandi. Portal professionallar ishchilarni topishga yordam beradi. Ariza beruvchilarning sifati, rezyumelarga kirish huquqlarini cheklash orqali ta'minlangan, bu esa axborotni himoya qilish kafolati bo'lib xizmat qiladi. Sayt ish beruvchilar va ish izlovchilar uchun imkon qadar qulay qilib yaratilgan. Loyiha yaratuvchilari rezyumelar bazasini sotish orqali pul ishlashadi. Portal tezda mashhurlikka erishdi va tez orada ariza beruvchilar soni milliondan oshdi .

2005-yilda kompaniyaning Ukrainadagi bo'limi - HeadHunter Ukraina rasman o'z faoliyatini boshladi.

2006-yilda kompaniyaning Novosibirsk, Qozon, Krasnoyarsk, Voronej, Krasnodar, Samara, Sankt-Peterburg, Rostov-na-Donu, Yekaterinburg va Qozog'istondagi bo'limlari rasmiy ochilishi bo'lib o'tdi.

  

HeadHunter kompaniyasining biznes modeli rezyume ma'lumotlar bazasidan ma'lumotlarni sotishga asoslangan. Kompaniyaning strategiyasi - yangi texnologiyalarga sarmoya kiritish va xodimlarni boshqarish sohasida mavjud xizmatlarni takomillashtirish va yangi xizmatlarni rivojlantirish.

hh.ru veb-saytidagi barcha bo'sh ish o'rinlari va rezyumelar moderatorlar tomonidan tekshirib boriladi. Rezyume ma'lumotlar bazasiga kirish va bo'sh ish o'rinlarini joylashtirish pullik hisoblanadi. Ish izlovchilar uchun vakansiyalar bazasini qidirish bepuldir. Ish beruvchilar va ish izlovchilar uchun HeadHunter samarali ishlash uchun vositalar to'plamini taqdim etadi.

2023-yil oxirida HeadHunter kompaniyasining daromadi o‘tgan yilga nisbatan 62,8 foizga oshib, 29,4 milliard rublni tashkil qildi. EBITDA ko'rsatkichi 89,7 foizga oshib, 17,3 milliard rublni tashkil qildi. 2023-yilda UFRS bo'yicha sof foyda 236,3 foizga o'sib, 12,4 milliard rublni tashkil etdi. Sof foyda 42,2% ni tashkil etgan  .

Shuningdek qarang
-----------------

* HR brendingi
* Ishga qabul qilish
* Xodimlarni boshqarish
* Internet orqali ishga qabul qilish

Manbalar
--------

1. ↑  „Top Jobs And Employment Websites in the world" (en).  www.similarweb.com. 2018-yil 11-sentyabrda asl nusxadan arxivlangan. Qaraldi: 2019-yil 1-noyabr.
2. ↑  HeadHunter доверился роботам // Коммерсантъ. Архивировано 18 yanvar 2021 года.
3. ↑  „HeadHunter инвестировал в портал с отзывами о работодателях Dream Job".  Interfax (2021-yil 11-may). 2022-yil 25-yanvarda asl nusxadan arxivlangan. Qaraldi: 2022-yil 25-yanvar.
4. ↑  *Forbes.* „HeadHunter инвестировала 100 млн рублей в сервис цифровых документов". *Forbes*.  Forbes (2022-yil 18-iyul). 2022-yil 25-iyulda asl nusxadan arxivlangan. Qaraldi: 2022-yil 25-iyul.
5. ↑  „HeadHunter инвестировал в российский HRTech-стартап Edstein" (ru). *Rusbase*. 2023-yil 19-yanvarda asl nusxadan arxivlangan. Qaraldi: 2023-yil 19-yanvar.
6. ↑  „HeadHunter нарастил чистую прибыль по МСФО в 2023 году почти на 250%".  Финам (2024-yil 6-mart). Qaraldi: 2024-yil 19-mart.